《秋闺词》
明代·江源

秋风杨柳凋金缕，落日芙蓉照芳渚。银屏翠被不胜秋，锦鞭白马游何处。

薰笼斜倚到黄昏，月上梧桐正掩门。嫁来不识门前路，万里相随空梦魂。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。